बिलासपुर | भारतीय रेल के सभी स्टेशनों की साफ-सफाई के लिए रेलवे बोर्ड के द्वारा 25 मई से 24 जून तक एक माह का स्वच्छ रेल-स्वच्छ भारत विशेष स्वच्छता अभियान चलाया जा रहा है। इस विशेष स्वच्छता अभियान के माध्यम से बिलासपुर मंडल के सभी स्टेशनों, स्टेशनों के परिसरों, प्लेटफार्मों और स्टेशन पर स्थित सभी कार्यालयों की साफ-सफाई के साथ ही ट्रेनों पर भी विशेष स्वच्छता अभियान चलाया जा रहा है। इसी के तहत बिलासपुर स्टेशन में मंडल रेल प्रबंधक आर राजगोपाल, अपर मंडल रेल प्रबंधक सौरभ बंदोपाध्याय, मंडल वाणिज्य प्रबंधक मनोज शाह, स्टेशन निदेशक किशोर निखारे सहित मंडल के अधिकारियों और कर्मचारियों ने स्वच्छता अभियान चलाया। मंडल रेल प्रबंधक ने सफाई से जुड़े कर्मचारियों के कार्यों की प्रशंसा की और उनकी समस्याओं को भी सुना। चर्चा के दौरान उन्होंने कर्मचारियों से कहा कि सफाई के साथ ही साथ गंदगी होने से रोकना, यात्रियों को गंदगी न फैलाने के प्रति जागरूक...